**Приложение № 2-3**

**Проект на договор!**

ВЪЗЛОЖИТЕЛ: **ОБЩИНА ГАБРОВО**

ИЗПЪЛНИТЕЛ: **……………………………….**

**Д О Г О В О Р**

Днес ….............2016 г. в гр. Габрово между:

**Община Габрово**, адрес: пл. „Възраждане” 3 Габрово, ЕИК: 000215630, представлявана от **Таня Венкова Христова** – кмет на Община Габрово, наричан за краткост **Възложител**,

и

**.....................................**, адрес .......................................................; ЕИК: ................................,

представлявано .................................................................... - ................., наричан за краткост **Изпълнител**, в резултат на проведена открита процедура за възлагане на обществена поръчка, с предмет: **„Доставка на цветя и декоративна растителност за 2017 г. по три обособени позиции:**

**Обособена позиция №1 – Доставка на цветя за зацветяване на терени общинска собственост на територията на гр. Габрово;**

**Обособена позиция №2 – Доставка на декоративни дървета, храсти и треви за озеленяване на терени общинска собственост на територията на гр. Габрово;**

**Обособена позиция №3 – Доставка на декоративна растителност за озеленяване на терени в населени места на територията на община Габрово“,**

се сключи настоящият договор за **обособена позиция № 3** за следното:

**І. ПРЕДМЕТ НА ДОГОВОРА:**

**Чл.1** **(1)** Възложителят възлага, а Изпълнителят приема да извършва доставки на декоративна растителност за озеленяване на терени в населени места на територията на община Габрово.

**(2)** Предметът на договора следва да бъде изпълнен в съответствие с Техническата спецификация и Офертата на Изпълнителя, представляващи неразделна част от настоящия договор, при спазване на разпоредбите на действащото законодателство.

**Чл.2** Посочените в Техническата спецификация количества са ориентировъчни и при възлагане на всяка отделна доставка, след подадена писмена заявка от страна на Възложителя до Изпълнителя, по електронен адрес (e-mail), факс, поща или лично, Възложителят ще заявява количества декоративна растителност в зависимост от конкретната необходимост.

**ІІ. СРОК НА ДОГОВОРА:**

**Чл.3** Крайният срок за изпълнение на настоящия договор е до 15.12.2017 г. или до изчерпване на максималния финансов ресурс и влиза в сила от датата на подписването му.

**Чл.4 (1)** Доставките следва да се извършват в срок от………… работни дни /не по-кратък от 1 и не по-дълъг от 3 / или на посочена от Възложителя дата, но не по-рано от определения от Изпълнителя срок на доставка, след получаване на писмена заявка от общинско звено „Озеленяване“.

**(2)** Датата на получаване на заявката по ал. 1 се установява със съответния документ, съобразно начина на изпращането му.

**ІІІ. ЦЕНИ И НАЧИН НА ПЛАЩАНЕ**

**Чл.5** Общата стойност на договора е в размер **до 1 000 лв. (хиляда лева) без ДДС** или **1 200 лв. (хиляда и двеста лева) с ДДС** при посочените от Изпълнителя единични цени с включени товаро-разтоварни и транспортни разходи до мястото на доставка, съгласно ценовата му оферта, неразделна част от настоящия договор.

**Чл.6** В случай, че размерът на действително заявените количества на доставките е по-малък от предвидения, Възложителят няма ангажименти към Изпълнителя за компенсиране, под каквато и да било форма на заявения по-малък обем.

**Чл.7** Плащането ще се извършва от бюджета на Община Габрово, след двустранно подписан приемо-предавателен протокол за всяка извършена доставка и в срок до 30 (тридесет) календарни дни след представяне на оригинална фактура, по банкова сметка на Изпълнителя както следва:

**Обслужваща банка: ...............................**

**Град/клон/: ..............................................**

**BIC код: ...................................................**

**IBAN: ........................................................**

Фактурата съдържа следните данни:

**ОБЩИНА ГАБРОВО**

**ЕИК 000215630**

**ПЛ. „ВЪЗРАЖДАНЕ“ 3**

**МОЛ: ТАНЯ ХРИСТОВА**

**Чл.8** Възложителят не заплаща на Изпълнителя извършената доставка, в случай на доставен некачествен посадъчен материал или при установено заболяване, констатирано при извършване на доставката или в срок до 5 /пет/ дни от подписване на приемо-предавателния протокол от представители на двете страни.

**ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.9** Възложителят има право:

**(1)** Да определи свой представител, който да приема доставките, да контролира количеството и качеството на същите, да подписва приемо-предавателните протоколи.

**(2)** Да извършва проверки по изпълнението на договора по всяко време чрез свой представител.

**(3)** Чрез своя представител, съгласно ал. 1, да откаже приемането на доставка в случай, че същата не отговаря на поставените изисквания за количества и качество. Мотивите за отказа се посочват в приемо-предавателния протокол;

**(4)** Да прави рекламации по извършена доставка в рамките на срока, посочен от Изпълнителя в чл. 13, ал. 7.

**Чл.10** Възложителят се задължава:

**(1)** Да заплати възнаграждение на Изпълнителя при условията и сроковете на раздел ІІІ от настоящия договор.

**(2)** Да предостави на Изпълнителя необходимата и достатъчна първоначална информация за качествено и точно изпълнение предмета на договора.

**2.1.** След сключване на договора да определи и представи, чрез писмена заявка, списък на различни по форма, багра и височина сортове декоративна растителност.

**2.2.** Да представя на Изпълнителя писмени заявки за необходимото му количество декоративна растителност, предмет на настоящия договор.

**Чл. 11.** Контролът по изпълнението на договора, както и всички оперативни дейности, ще се упражняват от директора на общинско звено „Озеленяване” при Община Габрово.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.12** Изпълнителят има право:

**(1)** Да изисква от Възложителя необходимото съдействие за изпълнение на договора.

**(2)** Да получи дължимото плащане в договорените срокове и условия.

**Чл.13** Изпълнителят се задължава:

**(1)** Да достави на Възложителя посочените в Техническата спецификация към договора видове и съответните сортове декоративна растителност в срока по чл. 4 ал. 1 след получаване на писмени заявки.

**(2)** Да информира незабавно Възложителя за всички възникнали непредвидени обстоятелства, възпрепятстващи изпълнението на договора, както и предприетите мерки за тяхното преодоляване.

**(3)** При изпълнение предмета на договора, изпълнителят се задължава да доставя декоративна растителност при спазване на следните изисквания:

- растителността да бъде в контейнери/бали, като всяка доставка се придружава от документ за произход.

**-** растенията, най-малко при визуална инспекция да са свободни от вредни организми и болести, увреждащи качеството им и да притежават идентичност и чистота, съответстващи на видовете и сортове, към които принадлежат;

- растителността на бъде с размери съгласно техническите спецификации;

- да съхранява растителността (при необходимост) до момента на предаването ѝ на Възложителя.

**(4)** Да извършва доставките за своя сметка, в срока по чл. 4 ал. 1. след писмена заявка.

**(5)** Да придружава всяка доставка с подробен опис.

**(6)** Да отстрани за своя сметка вреди, настъпили за Възложителя, в резултат на неизпълнение или лошо изпълнение на задълженията по договора, както и направени рекламации.

**(7)** Да гарантира за качеството на доставеният посадъчен материал за срок от....…........ календарни дни /не по-малко от 20/ от извършване на доставката и подписване на приемо-предавателен протокол от представители на двете страни.

**VІ. НЕИЗПЪЛНЕНИЕ. ОТГОВОРНОСТ.**

**Чл.14 (1)** В случай на пълно неизпълнение на задължението на Изпълнителя по чл.1, същият дължи на Възложителя неустойка в размер на 20% от стойността на договора, като плащане от Възложителя не се дължи.

**(2)** В случай на частично неизпълнение на задължението на Изпълнителя по чл.1 , същият дължи на Възложителя неустойка в размер на 10% от стойността на договора.

**(3)** При забава на Изпълнителя при изпълнение на доставката, същият дължи неустойка в размер на 0,5 % от стойността на договора за всеки просрочен ден, но не повече от 10% от тази стойност.

**(4)** Изпълнителят се освобождава от отговорност за забава, когато същата се дължи на неизпълнение на задължение на Възложителя.

**(5)** При забава на плащане от страна на Възложителя, същият дължи на Изпълнителя неустойка в размер на 0,5 % от стойността на договора за всеки просрочен ден, но не повече от 10% от стойността на договора.

**(6)** Заплащането на уговорената неустойка не лишава изправната страна от възможността да претендира за обезщетение за претърпени вреди и пропуснати ползи по общия ред.

**VІІ. ПОДИЗПЪЛНИТЕЛИ**

**Чл.15** За извършване на дейностите по договора Изпълнителят сключва договор за подизпълнение с подизпълнителите, посочени в офертата.

**Чл. 16** В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител, изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП.

**Чл. 17** Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**Чл. 18** Не е нарушение на забраната по ал. 3 доставката на стоки, материали или оборудване, необходими за изпълнението на обществената поръчка, както и сключването на договори за услуги, които не са част от договора за обществената поръчка, съответно от договора за подизпълнение.

**VIII. ГАРАНЦИЯ ЗА ИЗПЪЛНЕНИЕ**

**Чл.19** Гаранцията за изпълнение е в размер на 5% от цената на договора без ДДС или .................................... (словом.........................................................................................) лева, със срок на валидност 30 (тридесет) календарни дни след приключване на договора.

**Чл.20** Гаранцията за изпълнение или остатъкът от нея след усвоени суми за неустойки се освобождава в срок до 30 (тридесет) календарни дни след приключване на договора.

**Чл.21** Гаранцията за изпълнение или части от нея се усвоява от Възложителя при дължими суми за неустойки.

**Чл.22** Гаранцията за изпълнение се задържа от Възложителя, ако в процеса на неговото изпълнение възникне спор между страните, който е внесен за решаване от компетентен съд.

**Чл.23** В случаите по чл.20 Възложителят освобождава гаранцията за изпълнение, без да дължи лихви за периода, през който средствата са престояли при него.

**IX. ИЗМЕНЕНИЕ НА ДОГОВОРА**

**Чл.24. (1)** Настоящият договор се изменя само когато:

1. поради непредвидени обстоятелства е възникнала необходимост от извършване на допълнителни доставки, които не са включени в първоначалната обществена поръчка, ако смяната на Изпълнителя:

а) би предизвикала значителни затруднения, свързани с поддръжката, експлоатацията и обслужването или дублиране на разходи на Възложителя;

2. поради обстоятелства, които при полагане на дължимата грижа Възложителят не е могъл да предвиди, е възникнала необходимост от изменение, което не води до промяна на предмета на договора;

3. се налага замяна на Изпълнителя с нов Изпълнител при някое от следните условия:

а) първоначалният Изпълнител не е в състояние да продължи изпълнението на договора

б) налице е универсално или частично правоприемство в резултат от преобразуване на първоначалния Изпълнител, чрез вливане, сливане, разделяне или отделяне, или чрез промяна на правната му форма, включително в случаите, когато той е в ликвидация или в открито производство по несъстоятелност и са изпълнени едновременно следните условия:

аа) за новия Изпълнител не са налице основанията за отстраняване от процедурата и той отговаря на първоначално установените критерии за подбор;

бб) промяната на Изпълнителя не води до други съществени изменения на договора за обществена поръчка и не цели заобикаляне на закона;

4. се налагат изменения, които не са съществени;

**X. ПРЕКРАТЯВАНЕ НА ДОГОВОРА**

**Чл.25** Действието на този договор се прекратява:

1. С изпълнението всички задължения от страните по договора.

**(2)** По взаимно съгласие на страните, изразено в писмена форма.

1. При настъпване на обективна невъзможност за изпълнение на възложената работа от страна на Изпълнителя.
2. При виновно неизпълнение – с едностранно писмено изявление на изправната до неизправната страна, считано от датата на получаването му.
3. При изчерпване на максималния финансов ресурс.
4. При изтичане срока на договора.

**Чл.26** Възложителят има право да прекрати предсрочно договора без предизвестие, когато установи, че:

- растителността не е доставена в контейнери/бали;

**-** растенията не са свободни от вредни организми и болести, увреждащи качеството им и не притежават идентичност и чистота, съответстващи на видовете и сортове, към които принадлежат;

**-** растенията не са в добро състояние;

- растителността не е с размери съгласно техническите спецификации.

**Чл.27** За установяване на обстоятелствата се съставя констативен протокол, подписан от най-малко трима служители на Възложителя.

**ХI. ЗАКЛЮЧИТЕЛНИ КЛАУЗИ**

**Чл.28** Страните по настоящия договор следва да отправят всички съобщения и уведомления помежду си само в писмена форма. Адресите за кореспонденция между страните по настоящия договор са както следва:

* **За ВЪЗЛОЖИТЕЛЯ:**

**Общинско звено „Озеленяване“**

**гр. Габрово, ул. „Станционна” №9 Г**

**e-mail:** [**zeleno@gabrovo.bg**](mailto:zeleno@gabrovo.bg)

* **За ИЗПЪЛНИТЕЛЯ:**

**………............................................................**

**………………………………………………**

**………………………………………………**

При промяна на адреса си за кореспонденция Изпълнителят е длъжен незабавно да уведоми Възложителя, в противен случай изпратената кореспонденция на посочения в настоящия договор адрес се счита за валидно връчена.

**Чл.29** При възникване на форсмажорни обстоятелства и неблагоприятни климатични условия, които възпрепятстват изпълнението на задълженията на Изпълнителя, срокът за конкретната доставка се удължава с толкова дни, с колкото същият не е изпълняван, след представен от Изпълнителя официален документ, удостоверяващ настъпилата невъзможност, но при условие, че забавянето на доставката не нанася вреди на Възложителя. В такива случаи се иска изрично писменото съгласие на Възложителя.

Настоящият договор се състави в три еднообразни екземпляра – два за Възложителя и един за Изпълнителя.

Неразделна част от настоящия договор са:

1. Техническа спецификация на Възложителя;

2. Ценова оферта на Изпълнителя;

3. Предложение за изпълнение на Изпълнителя

4. Гаранция за изпълнение………………………..

**ВЪЗЛОЖИТЕЛ: ИЗПЪЛНИТЕЛ:**

ОБЩИНА ГАБРОВО

КМЕТ:.......................... Управител: ...................…………

/……………………………….…../ /………………………....................../

ГЛ. СЧЕТОВОДИТЕЛ: …………………

/………………./

ЮРИСКОНСУЛТ: ……………………

/...................... /